Пројекат „Подршка локалним самоуправама на путу придруживања ЕУ: унапређење квалитета услуга, дијалога заинтересованих страна и ефикасности локалне администрације“

* Родна анализа -

у тематској области унапређења пословне климе на локалном нивоу кроз јавно-приватна партнерства и израде предлога пројекта у складу са Законом о јавно приватним партнерствима и концесијама за одабрану тему зоохигијене

**Општина Бач**

Припремила Радна група за ЈПП

уз подршку СКГО и консултанткиње Сање Николин

март 2020. године

Садржај

[Скраћенице 2](#_Toc36471425)

[Сврха родне анализе 3](#_Toc36471426)

[Методологија 4](#_Toc36471427)

[Контекст за израду родне анализе 6](#_Toc36471428)

[Демографски подаци за општину Бач 6](#_Toc36471429)

[Економски подаци 8](#_Toc36471430)

[Kомуналне делатности – зоохигијенаи упознатост грађана и грађанки 10](#_Toc36471431)

[Ставови грађана и грађанки у вези са псима луталицама и псима као кућним љубимцима 14](#_Toc36471432)

[Подаци о напуштеним псима и одштетним захтевима грађана и грађанки 18](#_Toc36471433)

[Постојеће услуге прихвата и збрињавања паса и мачака и доступне ветеринарске услуге 19](#_Toc36471434)

[Могућа решења из родне перспективе 21](#_Toc36471435)

[Анекс 1 Упитник о ставовима о унапређењу комуналних услуга и хуманом решавању проблема напуштених паса у општини Бач 25](#_Toc36471436)

# Скраћенице

ЈЛС Јединица локалне самоуправе

ЈПП Јавно приватно партнерство

ОУ Општинска управа

РА Родна анализа

РОБ Родно одговорно буџетирање

СКГО Стална конференција градова и општина

# 

# Сврха родне анализе

Општина Бач формирала је радну групу за израду родне анализе у пројекту Јавно-приватно партнерство (ЈПП) за обављање делатности зоохигијене у општини Бач. Радна група је преузела на себе рад на родној анализи, као једном од докумената у припреми јавно приватног партнерства у комуналној делатности зоохигијена.

Сврха ове родне анализе је **да у пројекат ЈПП интегрише родну перспективу**, у складу са Законом о буџетском систему који **унапређење родне равноправности поставља као један од циљева буџета**. Овај Закон даље успоставља обавезу да се, на свим нивоима власти, **систематично и континуирано врши родна анализа буџетских прихода и расхода, са циљем унапређења родне равноправности** у свим сферама.

Родна анализа даље **треба да укаже на начине на које приоритети у домену родних политика који проистичу из нормативно-стратешког оквира у области родне равноправности и недискриминације могу да се уткају у пројекат ЈПП**.

Сврха родне анализе у општини Бач је и **да све заинтересоване стране у поступку планирања и спровођења пројекта ЈПП окупи у дијалогу** на основу релеватних података, чињеница и доказа од значаја за утицај пројекта на различите групе грађана и грађанки у општини Бач. На тај начин, **родна анализа доприноси транспарентности буџета, укључивању грађана и грађанки у процес доношења одлука** о ресурсима и развоју општине Бач. Ова нова пракса наћи ће своје упориште у искуству стеченом кроз заједнички напор у изради родне анализе.

# 

# Методологија

За израду родне анализе одабран је **сараднички тип истраживања и анализе података**. У таквом моделу, **сам процес израде родне анализе је од једнаког значаја као и њени исходи**. Сматра се да се на овај начин постижу **бољи ефекти у примени налаза и препорука** због тога што су и у сам процес прикупљања података и њихове анализе уграђене различите перспективе које су нужне и за примену препорука. На овај начин, главни актери остварују боље разумевање потребе да се у јавне политике и мере уведе родна перспектива, а сам процес њеног увођења не остаје у паралелном току у односу на главни ток доношења одлука, већ постаје његов саставни део.

Уградња мултиперспективности одвијала се уз стручну подршку Наташе Окиљ, саветнице за родну равноправност и антидисрикминацију у Сталној конференцији градова и општина (СКГО) и стручњакиње за родну равноправност,и уз стручну подршку експерткиње за РОБ, родну равноправност и истраживачице, Сање Николин.

У изради родне анализе учествовали су следећи чланови радне групе за израду родне анализе у пројекту Јавно-приватно партнерство (ЈПП) за обављање делатности зоохигијене у општини Бач која је основана решењем[[1]](#footnote-1) о формирању радне групе за реализацију активности у оквиру програма „Подршка локалним самоуправама на путу придруживања ЕУ: унапређење квалитета услуга, дијалога заинтересованих страна и ефикасности локалне администрације“ од 1.11.2019. године.

1. Јелена Ковачевић, за координатора радне групе, начелница одељења за привреду, пољопривреду и економски развој

2. Оливера Мишан, начелница одељења заурбанизам, заштиту животне средине и имовинско правне односе

3. Бранимир Аничић, одељење за урбанизам, заштиту животне средине и имовинско правне односе и комунални инспектор

4. Антонио Шумић, одељење за привреду, пољопривреду и економски развој

5. Далибор Гајић,одељења за урбанизам, заштиту животне средине и имовинско правне односе

6. Милан Иванић, одељење за општу управу

7. Јелена Петровић, одељење за урбанизам, заштиту животне средине и иновинско правне односе

8. Марина Хорват, одељење за финансије

У припреми родне анализе реализоване су следеће активности:

|  |  |  |
| --- | --- | --- |
| **Бр.** | **Активност** | **Датум** |
| 1. | Састанак свих заинтересованих страна и постизање начелног договора у вези са заједничким радом | 04.04.2019. |
| 2. | Радионица о родној анализи са циљем да упознају учесници корацима у изради родне анализе, успостави договор у вези са улогама, задацима и роковима у изради родне анализеза ЈПП у општини Бач и започне израду инструмената за прикупљање података за родну анализу | 02.12.2019. |
| 3. | Израда инструмената и прикупљање секундарних података | децембар 2019. |
| 4. | Организација фокус група и интервјуа са власницима паса, жртвама уједа паса, релевантним локалним актерима и ОЦД и комуналним инспектором. | 23. и 24.01.2020. |
| 5. | Анкетирање грађана | март 2020. |
| 6. | Анализа прикупљених података | фебруар-март 2020. |
| 7. | Израда нацрта родне анализе | март 2020. |
| 8. | Прикупљање коментара на нацрт родне анализе | 1.-15. април 2020. |
| 9. | Израда финалне верзије родне анализе | 15.-20.април 2020 |
| 10. | Представљање главних налаза и интегрисање препорука у пројекат ЈПП | мај 2020 |

Родна анализа израђена је на основу комбинације следећих квантитативних и квалитативних података:

|  |  |  |  |
| --- | --- | --- | --- |
| **Примарни подаци** | **Инструмент** | **Секундарни подаци** | **Извор** |
| Ставови грађана и грађанки[[2]](#footnote-2) у вези са псима луталицама и псима као кућним љубимцима | Анкета и фокус групе | Демографски подаци | Попис становништва 2011 и евиденција ЈЛС |
| Ставови професионалаца у комуналној делатности | Интервју | Економски подаци | РЗС, АПР, Дев Инфо база, евиденција ЈЛС |
| Kомунална делатност - зоохигијена | Фокус група и интервју | Kомунална делатност - зоохигијена | Евиденција ЈЛС |
| Подаци о напуштеним псима, инциденатима, поднетим и исплаћеним одштетним захтевима грађана и грађанки због уједа паса луталица | Фокус група и интервју | Подаци о напуштеним псима, инциденатима, поднетим и исплаћеним одштетним захтевима грађана и грађанки због уједа паса луталица | Евиденција ЈЛС |
| Постојеће услуге прихвата и збрињавања паса и мачака и доступне ветеринарске услуге | Фокус група и интервју | Постојеће услуге прихвата и збрињавања паса и мачака и доступне ветеринарске услуге | Евиденција ЈЛС |

У изради родне анализе примењени су следећи кораци



# Контекст за израду родне анализе

## Демографски подаци за општину Бач

Према попису из 2011. године, општина Бач има 14.405 становника, од чега су 7.141 лица мушког пола и 7.264 лица женског пола. У доњим табелама приказани су и остали основни подаци о становништву и површини општине, расподели становништва према старосним групама и полу. У општини Бач девојчица и жена има нешто мање него дечака и мушкараца у свим старосним групама. Овај податак разликује се од просека за Републику Србију, где жене чине 51,3% од укупног броја становника Републике Србије.[[3]](#footnote-3) Просечна старост од 44 године[[4]](#footnote-4) нешто је изнад републичких просека за жене 43,5, а за мушкараце 40,8 година. Просечан број чланова домаћинства је нешто мање од 3 члана по домаћинству.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **СТАНОВНИШТВО** | | | | | | | | |
| **ОСНОВНИ ПОДАЦИ** |  | |  |  |  | |  | |
| Површина (км2)1 | | 367 | (2017) |  | |  |  | |
| Број насеља2 | | 6 | (2017) |  | |  |  | |
| Становништво ─ процена средином године3 | | 13265 | (2018) |  | |  |  | |
| Густина насељености (број становника/км2)3 | | 36 | (2018) |  | |  |  | |
| Стопа живорођених3 | | 7 | (2018) |  | |  |  | |
| Стопа умрлих3 | | 16 | (2018) |  | |  |  | |
| Стопа природног прираштаја3 | | -8 | (2018) |  | |  |  | |
| Очекивано трајање живота живорођених  (просек година)3 | | 73 | (2018) |  | |  |  | |
| Просечна старост (у годинама)3 | | 44 | (2018) |  | |  |  | |
| Индекс старења (60+ год. / 0─19 год.)3 | | 153 | (2018) |  | |  |  | |
| Просечан број чланова домаћинства4 | | 2,72 | (2011) |  | |  |  | |
| Пројектованбројстановника(средња  варијанта-нултимиграционисалдо)3 | | 11701 | (2041) |  | |  |  | |
| Пројектован број становника (средња  варијанта са миграцијама)3 | | 11741 | (2041) |  | |  |  | |
| Извор:  1 Републички геодетски завод  2 Територијални регистар, РЗС  3 Витална статистика, РЗС  4 Попис становништва, домаћинстава и станова, РЗС  **Становништво према старосним групама и полу, 2017─2018.** | | | | | | | | |
|  | 2017 | |  |  | 2018 | | |  | |
|  | Ж | | М |  | Ж | | | М | |
| Деца старости до 6 година (предшколски узраст) | 350 | | 412 |  | 341 | | | 415 | |
| Деца старости 7─14 година (узраст основне школе) | 489 | | 519 |  | 465 | | | 502 | |
| Децастарости15─18година(узрастсредње школе) | 239 | | 280 |  | 248 | | | 281 | |
| Деца старости 0─17 година | 1019 | | 1143 |  | 995 | | | 1131 | |
| Број младих (15─29 година) | 1170 | | 1283 |  | 1144 | | | 1240 | |
| Радни контингент становништва (15─64 година) | 4332 | | 4798 |  | 4261 | | | 4703 | |
| Укупан број становника | 6682 | | 6757 |  | 6591 | | | 6674 | |
| Извор: Витална статистика, РЗС. |  | |  |  |  | |  | |

Према виталној статистици за општину Бач у 2018. години, у овој општини живи 6591 особа женског пола и 6674 особа мушког пола. У општини Бач **65% становништва спада у радно способно становништво и у тој групи, има више мушкараца (4703) него жена (4261)**. **Чак 19% особа налази се у категорији старијих, док је само 16% деце до 17 година старости**. У узрасту од **15 до 18 година има више младића (281) него девојака (248)**. Међу младима од 15 до 29 година младића је 1240, а девојака 1144.

За ову општину карактеристично је и то да **број особа које су се одселиле у периоду од 2016. до 2018. године (534) премашује број оних који су се у ову општину доселили (376).**

Број **разведених бракова у истом периоду (199) знатно премашује број закључених бракова (59)**.

Из родне перспективе посматрано, миграције, као и разводи или поделе унутар домаћинства, представљају **прерасподелу обавеза, имовине и моћи**. У таквој прерасподели, најрањивији су чланови домаћинстава са најмање моћи, а то су често девојчице и дечаци, жене и мушкарци са инвалидитетом, старије жене и мушкарци, али и домаће животиње. У условима у којима је **стандард грађана и грађанки субоптималан, а знања у вези са одговорним старањем о домаћим животињама нема довољно**, дешава се да се кућни или дворишни љубимци, набављени у условима заједнице, нађу на улици. У таквим случајевима, требало би да локална самоуправа преузме улогу старања али и улогу едукатора, у партнерству са другим актерима у заједници, као што су вртић, школа, организације за заштиту животиња, постојеће прихватилиште, ветеринар, комунални инспектор и други актери.

Највише је двочланих, затим једночланих домаћинстава, а следе домаћинства са 3 члана, са малим разликама у заступљености у општини и на селу. Укупно, ова три скупа чине 70% свих домаћинстава у насељима у општини, односно 71% у осталим насељима. Четворочланих домаћинстава има 18% односно 17%. Друга вишечлана домаћинства заступљена су са значајно мањом учесталошћу, као што се види из графикона. Дакле, у изради и спровођењу мера, **потребно је да се има у виду удео старачких, често самачких и других једночланих и двочланих домаћинстава, као и чињеница да одрасла деца често живе ван домаћинства, односно ван територије општине**. **Потенцијалну снагу за јачање свести о обавезама власника паса и одговорно држање паса можда најпре чини око 500 девојака и младића средњошколског узраста**. Дугорочно гледано, најважнију циљну групу за јачање свести чине **341 девојчица и 415 дечака узраста од 0 до 6 година и 465 девојчица и 502 дечака у основној школи**.

##### Домаћинства према броју чланова, 2011. Породице са децом према броју деце,2011.

Градска насеља

3 детета

7,38%

1. детета

1,06%

1. и више деце 0,27%

Остала насеља

0% 20% 40% 60% 80% 100%

1 члан

3 члана

2 члана

4 члана

5 чланова



6 +чл .

6 чланова

80%

100%

2 детета

37,73%

1 дете

53,56%

## Економски подаци

Просечна зарада без пореза и доприноса износи 38236 рсд (2018).

ЗАПОСЛЕНОСТ И ЗАРАДЕ

###### Регистровани запослени\*1

|  |  |  |
| --- | --- | --- |
| *према општини рада* | 2719 | (2018) |
| *према општини пребивалишта* | 3160 | (2018) |

Регистровани запослени\* према општини

Овакав просек указује на то да износ од 1500 до 2000 динара за чиповање и вакцинисање није мала ставка за већину домаћинстава. Због тога је **предложено да ЈЛС у првом турнусу чиповања, ове трошкове преузме на себе у целини или макар у одређеном проценту**. Већина закључака као и препорука су дошла у припреми родне анализе из консулативног процеса, да ли од стране грађана или од професионалаца.

Већина становника има додатне приходе од пољопривреде, али ови приходи нису увек адекватно регистровани у статистикама. Значајан број мушкараца и жена раде сезонски у Словачкој и у другим земљама ЕУ и на тај начин врше допуну прихода. Трајан одлив становника такође је приметан,а вероватно је повезан са могућношћу одласка у Словачку.

###### пребивалишта у односу на број становника (%)1

Просечне зараде без пореза и доприноса

(РСД)1

24 (2018)

38236 (2018)

Према подацима Националне служне за запошљавање за 2018. годину, у Бачу је било 752 незапослене жене и 786 незапослених мушкараца. У истом периоду, 55% незапослених чинили су мушкарци и жене доби од 30 -54 година, 20% они изнад 55 година старости, а 25% старосна група од 15 до 29 година. Од укупног броја незапослених жена, 61% је у групи од 30 до 54 године, у којој је и 50% незапослених мушкараца. Сличан је удео мушкараца (26%) и жена (25%) у групи незапослених од 15 до 29 година. Разлике су значајне у групи 55+ где жене учествују са 14% а мушкарци са 25%. Дакле, **најугроженија група су жене у старосној доби од 30 до 54 године старости**.

###### Регистровани незапослени2 1538(2018)

###### Регистровани незапослени на1000 становника2

116(2018)

* Од 2015. Укључени су и регистровани и индивидуални пољопривредници

Извор:

1 Статистика запослености и зарада, РЗС

2 Национална служба за запошљавање

## Kомуналне делатности –зоохигијена и упознатост грађана и грађанки

У овом поглављу, сумиране су најрелевантније ставке у вези са делатношћу зоохигијене како је она дефинисана у закону о комуналним делатностима[[5]](#footnote-5) и у Одлуци о обављању делатности зоохигијене на територији општине Бач коју је усвојила локална самоуправа. На фокус групама је указано на **потребу за додатним радом на обавештавању јавности, промени ставова и прихватању обавеза и одговорности у вези са одговорним држањем паса и поштовањем права животиња** у складу са одлуком и законом.

"Делатност зоохигијене у складу са законом, обухвата **хватање, збрињавање, ветеринарску негу и смештај напуштених и изгубљених животиња** (паса и мачака) у прихватилиште за животиње, лишавање живота за повређене, неизлечиво болесне, телесно деформисане или на други начин патолошки онеспособљене тако да опоравак није могућ, а живот за њих представља бол, патњу, страх и стрес, контролу и смањење популације напуштених паса и мачака, нешкодљиво уклањање лешева животиња са површина јавне намене до објеката за сакупљање, прераду или уништавање отпада животињског порекла, спровођење мера контроле и смањења популације штетних организама, глодара и инсеката спровођењем мера дезинфекције, дезинсекције и дератизације на површинама јавне намене."[[6]](#footnote-6)

Општина Бач донела је **Одлуку о обављању делатности зоохигијене** на територији општине Бач којом се уређују услови и начин обављања комуналне делатности зоохигијене, општа и посебна права и обавезе вршиоца комуналне делатности и корисника услуге, финансирање делатности зоохигијене, начин вршења надзора над обављањем делатности зоохигијене и друга питања која су од значаја за обављање ове делатности. Одлуком је такође, уређено организовање послова зоохигијенске службе у складу са законом којим се уређује област ветеринарства у делу који није обухваћен делатношћу зоохигијене. **На фокус групама је нотирано да постоји отклон становништва од ветеринара као приватника и да се сва решења очекују од јединице локалне самоуправе, односно од државе. Иако представља наслеђе ставова формираних у неким ранијим временима, ово није реално, а није ни у духу поделе улога како је предвиђена законом. Потребно је да се обезбеди ближа координација комуналног инспектора и општинске управе са ветеринарима који имају важну улогу у вршењу делатности зоохигијене и који могу да имају јединствену улогу у образовању становништва у вези са одговорним односом према псима и другим животињама. Такође је важно да се ставови ишчисте од а приори негативног односа према приватном сектору јер он представља окосницу привреде Републике Србије и саму срж јавно-приватног партнерства.**

Делатност зоохигијене, изузев послова спровођења мера контроле и смањења популације штетних организама, глодара и инсеката спровођењем мера дезинфекције, дезинсекције и дератизације на површинама јавне намене, на територији општине поверавају се **јавном комуналном предузећу, односно привредном друштву, односно предузетнику коме је Општина поверила обављање комуналне делатности**, на начин прописан законом којим се уређује обављање комуналних делатности.

Делатност зоохигијене обавља се **према годишњем програму који садржи врсту, обим и динамику услуга, као и висину средстава потребних за његову реализацију**, као и у складу са јавним уговором када Општина повери обављање комуналне делатности на начин прописан законом којим се уређује обављање комуналних делатности. У фокус групама се, као један од проблема, искристалисала и **перцепција о недостатаку контроле предузећа коме је, у складу са уговором, поверен посао хватања и уклањања напуштених паса са територије општине Бач**. Грађани и грађанке верују **да је оваквим предузећима у интересу да псе из једне општине пребацују на територију друге општине** и да тако себи генеришу нов посао и нове приходе. Да би се јачало поверење грађана, неоходно је да се појача **контрола над извршењем оваквих уговора, као и да се подаци учине јавно доступним**. Грађани и грађанке су у више наврата, дискутовали и **јединичну цену изласка на терен, али нису имали усаглашене податке већ су баратали различитим информацијама или спекулацијама** које могу да нанесу штету напорима ЈЛС да се ухвати у коштац са проблемом. Зато је неопходно да се на сајту општине или на други начин **учине доступним тачни подаци** јер се ова активност финансира из буџета општине, те су ови подаци јавни.

Фокус групе су и овде указале **на пометњу у разумевању законских обавеза и одговорности актера**. Грађани и грађанке, у значајном броју, сматрају да је, суштински, **најделотворније решење да се напуштени пси које они доживљавају као “уличне псе”, одричући тако било какву одговорност власника**, **убију** као што је то раније рађено када су ловци рано ујутру излазили на улице и пуцали у псе који се у том тренутку нађу напољу, а заузврат добијали муницију. Неопходно је да ЈЛС и остали **актери јасно ставе до знања грађанима и грађанкама да, не само да оваква пракса није у складу са законом, већ и зашто то није добра пракса**.

Они који имају свест о томе да оваква пракса није дозвољена, а чешће се радило о женама, **модификују је ставовом да су “апсолутно за прихватилиште” у коме пас који је склоњен са улице треба да борави неко време, на пример три месеца, па ако се за то време не удоми, онда да се успава**. Дакле, пред јединицим локалне самоуправе и другим актерима предстоји **велики посао координације образовних активности и јачања свести у јавности како би се променили ставови грађана и грађанки у вези са правима животиња**. Санкционисање само, неће дати довољно добре ефекте уколико заједница не буде боље разумела потребу да се животи паса, као и животи људи штите. **Жене могу да имају велику улогу у овом послу промене ставова** зато што оне, статистички посматрано, **проводе више времена са децом, чешће воде децу у вртић или школу и могу да имају пресудан утицај на формирање страха или пак одговорног односа привржености према и поштовања за животиње**. Зато је једна од опција **активирање актива жена у месним заједницама** како би се **њихови потенцијали и утицај у домаћинству и заједници представљали један од ослонаца кампање**.

Програм **за обављање послова зоохигијене** доноси предузеће, а програм за обављање послова зоохигијене који се односе на спровођење мера контроле и смањења популације штетних организама, глодара и инсеката доноси надлежни орган вршиоца комуналне делатности. Општина даје сагласност на предлог програма. **Овај програм могао би да укључује и компоненте сарадње са становништвом и организацијама цивилног друштва**.

Општина, у складу са законом којим је уређена добробит животиња, **обезбеђује прихватилиште за изгубљене и напуштене животиње**.

Изградња прихватилишта представља обавезу предвиђену чл. 66. Закона о добробити животиња[[7]](#footnote-7). Oрган јединице локалне самоуправе je дужан да обезбеди прихватилиште ако на својој територији има напуштених животиња. Дужан је и да обезбеди прикупљање, превоз и збрињавање напуштених и изгубљених животиња, као и да им пружи помоћ, бригу и смештај у прихватилиште у складу са овим законом. Дакле, изградња прихватилишта представља законску обавезу за општину Бач, али и нужност да би се проблем великог броја паса који су напуштени свео на прихватљиве оквире. Изглед, положај, функције и начин рада прихватилишта морају у свему бити у складу са Правилником о условима које морају да испуњавају прихватилишта и пансиони за животиње[[8]](#footnote-8).

Прихватилиште мора испуњавати услове, који се односе на заштиту добробити животиња, у погледу простора, просторија и опреме, у складу са законом којим се уређује добробит животиња и мора бити уписано у Регистар који води надлежно министарство, у складу са законом којим се уређује ветеринарство.

Када је посао прикупљања напуштених животиња поверен предузећу, оно има следеће обавезе:

Предузеће је дужно да у складу са законом којим се уређује добробит животиња:

1) прима пријаве о напуштеним и изгубљеним животињама (псима и мачкама), организује излазак екипа на терен у односу на пријављене локације и број животиња;

2) прикупља напуштене и изгубљене животиње (псе и мачке) и то посебно на површинама јавне намене.

3) врши превоз прикупљених животиња (паса и мачака) до прихватилишта у складу са законом;

4) прикупљене животиње (псе и мачке) смешта у прихватилиште при чему предузима следеће мере: врши тријажу, утврђивање идентитета, обавештавање власника, односно проверу на списку тражених животиња, преглед од стране ветеринара и утврђивање здравственог стања, смешта и разврстава животиње према полу;

5) врши спровођење мера превентивне здравствене заштите и пружања потребне помоћи животињама (псима и мачкама) од стране ветеринара;

6) предузима мере за проналажење власника, односно држаоца животиња (паса и мачака);

7) врати животињу власнику, односно држаоцу, у року од 15 дана од дана смештаја у прихватилиште;

8) припреми план збрињавања животиња у случају затварања прихватилишта или елементарних непогода;

9) изврши стерилизацију и обележавање у складу са законом и другим актима којима је уређена ова област;

10) води евиденцију о животињама и ту евиденцију чува три године.

**Прихватилиште могу напустити само стерилисане и обележене животиње** (пси и мачке), осим у случају када их преузимају власници, односно држаоци који су пријавили нестанак животиње. Из фокус група са власницима паса, као и разговорима са комуналним инспектором и ветеринаром, проистекло је да је чиповање, вакцинација и стерилиѕација како власничких, тако и напуштених паса праксе која су још увек ретке, највише **због недостатка навике власника, а онда и због трошкова који се не сматрају нужном и неизбежном обавезом власника, иако вакцинација и чиповање то јесу**. Свакако је неопходно да се у заједници јача свест о овим обавезама, као и да се **организовано ради на стерилизацији напуштених паса**.

Општина такође треба да припреми и спроводи **десетогодишњи програм контроле и смањења популације напуштених паса и мачака** који доноси надлежни орган Општине.

Послови контроле и смањења популације напуштених паса и мачака обухватају:

1) регистрацију и обележавање свих напуштених паса и мачака,

2) обезбеђивање прихватилишта и побољшање услова у постојећим прихватилиштима,

3) стерилизацију свих напуштених паса и мачака,

4) удомљавање напуштених паса и мачака,

5) едукацију и информисање грађана, а посебно власника или држалаца животиња о особинама и потребама животиња, сопственим мотивима држања животиња и законским обавезама власника.

Предузеће и други вршилац делатности зоохигијене дужно је да организује свој рад и пословање на начин којим се обезбеђује:

1) трајно и несметано пружање услуге у времену од 00 до 24 часа, под условима и на начин уређен законом, прописима и стандардима донесеним на основу закона, као и овом одлуком;

2) прописани и уговорени обим и квалитет услуге;

3) предузимање мера одржавања, развоја и заштите комуналних објеката и опреме којима управља, а који служе за обављање делатности зоохигијене;

4) развој и унапређење квалитета и врсте услуге, као и унапређење организације и ефикасности рада.

Средства за обављање и развој делатности зоохигијене обезбеђују се из:

1) прихода буџета општине;

2) прихода од продаје комуналних услуга;

3) наменских средстава других нивоа власти;

4) других извора, у складу са законом.

# Ставови грађана и грађанки у вези са псима луталицама и псима као кућним љубимцима

Ставови грађана ухваћени су помоћу **фокус група, интервјуа и онлајн анкете** која је постављена на веб сајт општине.

Фокус групе су организоване са жртвама уједа паса, организацијама цивилног друштва и представницима важних локалних институција и служби и власницима паса. На фокус групама је **учествовало укупно 18 особа, 8 жена и 10 мушкараца**. Извештаји са фокус група садрже детаљан ток дискусије у свакој групи, а у родну анализу уткане су сажете најважније тачке.

**Проблем напуштених паса је значајан за грађанке и грађанке Бача**. И жене и мушкарци су **заинтересовани за то да се проблем реши**, **уједи су чести, жене су чешће биле жртве уједа.** Током дискусије,у неколико наврата је поменута и сумња да су **неки од пријављених уједа лажирани**.

**Узрок проблема грађани и грађанке виде на различите начине**. Неретко је **кривица за постојање паса пребацивана на друге општине** које истоварују своје напуштене псе на територији оштине Бач**, или друге људе који се не сматрају саставним делом заједнице у ужем смислу, на пример на Роме и Ромкиње**који “иду са по 3-4 пса пуштена”**.**Кривицу неки **приписују Европској Унији** која је “крива” што су “пси заштићенији од деце”. Неки су усмерили љутњу на **предузећа која се баве уклањањем паса** и практично их премешатју са једног на друго место како би стално имали посао и приходе. Нико од учесника и учесника фокус група кривицу не пребацује на локалну самопуправу, осим када је упитању **недовољно често уклањање паса** и нови **тендер у ту сврху који је пропао**.

Треба обратити пажњу на то да овакво **негирање сопственог удела у проблемима заједнице обично не води ефикасном решавању проблема**, већ само пребацивању лоптице у туђе двориште. Чињеница је међутим да, **нити општина сама може да реши овај проблем, нити је вероватно да су само други, а не и грађани и грађанке ове општине, допринели настанку проблема**.

**Критичне тачке су, према сведочењима учесница и учесника, у самом центру града, а посебно код предшколске установе**. Било је притужби родитеља по којима је установа већ морала да реагује. Вртић је ограђен, али пси могу да се провуку и уђу. Родитељи су у страху и децу морају да воде до самих врата. Деца касније не могу да излазе у башту, а то је штета јер су предвиђене многе активности напољу које су корисне и препоручене за психо-физички развој деце. **Овај је проблем важан и родитељима, јер су се представници савета родитеља жалили због тога што се проблем, по њиховом мишљењу не решава довољно брзо**.

**Бач је подељен на грађане и грађанке који верују да сити пси не нападају људе и који их редовно хране и оне грађане и грађанке који мисле да су проблем управо мушкарци и жене који хране псе**, јер их на тај начин задржавају у центру, а не хране их довољно редовно. У екстремном облику, овај став је довео и до кршења закона јер су пси, мачке и врапци отровани бојним отровом[[9]](#footnote-9) и тај је случај под истрагом. Јако је важно **да надлежни органи одлучно јавно осуде и истраже све такве инциденте намерног тровања животиња** који представљају и стваран хазард за децу и одрасле становнике. Такође је важно да се обиљно схвате претње које се упућују међу грађанима и грађанкама, као и претње животињама. Важно је да ЈЛС јасно стави до знања грађанима и грађанкама да ће проблем решавати она, у партнерству са њима и у складу са законом.

Поред акутног проблема, **дугорочно је забрињавајуће и то што неки родитељи уче своје ћерке и синове да се плаше и клоне паса**, или да према њима и сами буду агресивни, а требало би да их и породица и школа уче да воле и поштују, како друге људе, тако и животиње. **Потребно је да се додатни напори уложе да би се ублажиле последице оваквих порука на садашњу генерацију деце у предшколској институцији и нижим разредима основне школе**.

Грађани и грађанке кажу да је расписиван **тендер за хватање “паса луталица”**, али да се нико није пријавио и да већ дуго није било “шинтерске акције”. Постоје и сумње појединих учесница фокус групе у компетентност предузећа коме је био поверен посао хватања напуштених паса, јер су наводно **ишли без читача чипова, без републичког инспектора, гурали више паса у комби него што је законом предвиђено**, што се све сматра да доприноси погоршању проблема, а не његовом решавању. Неколико грађана сматра да би се бољом контролом рада овог предузећа могло обезбедити да се део средстава који се одлива на хватање и пуштање стално истих паса усмери на стерилисање и чиповање паса. **Постоји сагласност учесника фокус група да је важно да пси буду стерилисани и да су стерилисани пси мирнији и ређе нападају људе. Да су пси чиповани, могло би се знати чији су и терет трошкова за евентуалне уједе могао би се пребацити на власнике. Дугорочно, људи би почели да воде рачуна о својим псима, што је и највећа добит за заједницу.**

Ветеринар сматра да је напуштање пасаповезано са **“недостатком културе везане за држање кућних љубимаца**” као **и са недовољно строгим казненим одредбама**. Постоји и општинска одлука о држању паса која, у складу са Законом о ветеринарству, налаже да се пси вакцинишу и да се о њима брине. Систем је раније био такав да ветеринари обилазе домаћинства и да пријављују инспекцији власнике који не вакцинишу псе. Сада се то не ради, постоји и **бојазан да би се мештани бунили јер је у питању приватна фирма**. Постоји, дакле и уврежено разумевање да је приватна фирма нешто лоше, чему треба да се пружа отпор. На томе би ЈЛС такође могла да ради, како би се **превазишао анимозитет у односу на приватни сектор** који провејава у фокус групама и у односу на предузеће које је ангажовано да склања псе са улице, као и на ветеринара.

Учесници фокус група се сви слажу да је **неопходно да се уради попис власничких паса**. Сматрају да је то посао за **комуналног инспектора, појачаног ветеринарима, а да је Одлука о држању животиња правни основ**. **Мушкарци и жене су сагласни да би ЈЛС, након пописа, могла да покрије од 70% - 100% трошкова чиповања**. Можда би и Министарство за екологију могло да допринесе.

Представница прихватилишта сматра да је процена броја напуштених паса пренадувана и да је реалнија процена од максимално стотинак паса, а да има и дневних миграната који изађу за трактором, прате дете у школу и сл.

Учесници се слажу да је **неопходно прихватилиште**, али се не слажу око тога да ли је постојеће прихватилиште потребно и могуће проширити, или је неопходно да се направи ново прихватилиште. Већина ипак сматра да је потребно ново прихватилиште, на бољој локацији и опремљено према свим стандардима. Власница постојећег прихватилишта тврди да је и оно опремљено према стандардима и да би се и оно могло проширити да адекватно покрије потребе. Она наводи и то да нема ништа против новог прихватилишта, ако ће оно да реши проблем. Грађани и грађанке сматрају да у Бачу има довољно потенцијалних волонтера који би подржали рад прихватилишта, а да општина може **да обезбеди храну и лечење.** Предложено је и **да ЈЛС размотри укидање или промену локалне одлуке о ограничењу броја паса у домаћинству на 3 плус штенце до 4 месеца** старости.

Неки учесници предлажу и **да се након пописа паса, чиповања и кампање појача и санкционисање**. Ипак, они сматрају и да су грађани и грађанке “пријемчиви” то јест **да ће се прикључити ако виде да су намере ЈЛС озбиљне у вези са увођењем реда у овој области**, поготово ако се крене партнерски, ако општина покрије трошкове за иницијалну групу паса. Било је различитих предлога, од тога да се окрију трошкови 100% за све пописане псе у акцији пописа, преко покривања 70% трошкова, или покривања трошкова за део становништва, на пример за пензионере или особе са приходима испод одређеног лимита.

**Решење, око тога постоји сагласност, има следеће елементе:**

азил

кампања

**Неки грађани тврде да су спремни да и сами подрже прихватилиште донирањем хране или као волонтери.** Свакако је потребно да се ЈЛС ослони на партнерство са грађанима и да покаже да препознаје и уважава ту добру вољу, без обзира на стварни финансијски значај такве помоћи. На нивоу симболичног значаја, оваква сарадња много вреди и представља нови модел који се у будућности може развијати и за решавање других проблема.

Н ајзад, грађани и грађанке и сами препознају недисциплину у вези са вакцинациојом паса и на питање како да се стимулишу да редовно и без изузетка испуњавају ову обавези кажу да је **налог ветеринарског инспектора стимуланс за вакцинацију**. Препознају и проблем што је **само један ветеринарски инспектор немоћан пред бројем власника паса које би требало контролисати**.

# Подаци о напуштеним псима и одштетним захтевима грађана и грађанки

На територији општине Бач у укупној површини од 365 км2 са 6 насељених места тренутно се налази **око 1.200 паса.** Од тог броја,**свега 498 су у 2018. години вакцинисани и прегледани** од стране Ветеринарских служби. Остали пси деле се у две групе: **власнички пси** (око 450) које **власници скривају од вакцинације и прегледа** и **напуштени пси** (око 250).

Према подацима комуналног инспектора, у 2017. годиније **131 пас хумано уклоњен** у складу са законским прописима и смештен на адекватан начин са територије општине Бач. Уклањање је извршило **предузеће коме је на јавном тендеру поверен тај задатак,** док **за 2018. годину нема егзактних податакa**.

Општина Бач се суочава са проблемом **све већег броја паса који су напуштени и живе на улицама**. Према проценама надлежних служби, на територији општине Бач сада се **налази око 250 напуштених паса[[10]](#footnote-10)**, мада ова популација флуктуира. **Тенденција исказана за прва три месеца 2019. године** када је обављено прикупљање података **наговестила је повећање укупног броја напада**.

Број пријављених напада по полу нападнутог за протеклих 36 месеци приказан је у табели:

|  |  |  |  |  |  |  |
| --- | --- | --- | --- | --- | --- | --- |
| **Број пријављених напада по полу нападнутог за протеклих 36 месеци :** | | | | | | |
| **Година** | **Број напада** | **Покољ домаћих животиња** | **Мушки пол** | **Женски пол** | **Деца** | **Исплаћена одштета** |
| 2017 | 1 |  |  | 1 |  | 40.000,00 |
| 2018 | 26 | 5 | 5 | 12 | 4 | 841.000,00 |
| 2019 | 7 |  | 5 | 2 |  | 302.000,00 |
| **Свега :** | | | | | | **1.183.000,00** |

Дакле, **у посматраном периоду, нападнутесу укупно 34 особе, а од овог броја укупно 15 жена, 10 мушкараца и 4 деце** (расподела по полу није доступна за децу). Жене су додатно погођене и као **чешћи пратиоци деце у школу**.

Популација паса и мачака који су напуштени се повећава највише због **недовољне бриге власника и њихове недовољне обавештености о обавезама власника паса**. Велики број грађана набавља псе, али их **након неког времена пушта на улицу**. Још је чешћи случај дана улици завршавају **штенци власничких паса који нису стерилисани**.

Многи грађани сматрају да сами могу да одлучују о судбини паса и да **немају законску одговорност за добробит животиња и заједнице**. Проблем распрострањеног незнања и недостатка свести о правима и обавезама власника паса, повећан је неповољним економским статусом већине домаћинстава у општини Бач као што је приказано у делу Економски подаци. И по овом критеријуму, **положај жена у општини Бач је неповољнији од положаја у коме се налазе мушкарци због мањег учешћа у власништву над земљом и имовином, ниже стопе запослености и мањег учешћа у власништву над привредним субјекатима**.

Власнички пси често нису чиповани, иако је чиповање паса обавеза власника и доприноси одговорном власништву. Додатније проблем и чињеница да **ЈЛС нема надлежност контроле чиповања паса,**већ је то у надлежности републичке **ветеринарске инспекције која на територији ЈЛС има само једног надлежног инспектора** чије бројне друге обавезе онемогућавају адекватну контролу и **смањују тачност евиденције пописаних и чипованих власничких паса**.

Општина Бач позната је по великим ловним и риболовним површинама. Због броја ловаца[[11]](#footnote-11) који је посећују, постоји потреба за смештајем и њихових паса, као и за евентуално чување током целе ловне сезоне. Постоји и могућност да би поједини власници ловачких паса били заинтересовани за целогодишњи боравак уз услугу тренирања паса. То би могао бити комерцијални сегмент прихватилишта у коме би приватни партнер остваривао додатне приходе.

Површина општине је велика и значајан део чини пољопривредна површину од 26.843 ha, као и шумску површину од 3.140 hа. Зато, **непостоји ефикасна могућност заштите тих простора од доласка паса који су напуштени са територије суседних општина** и евентуалног злонамерног остављања проблема на туђем терену.

# Постојеће услуге прихвата и збрињавања паса и мачака и доступне ветеринарске услуге

Тренутно непостоји трајно и адекватно решење за напуштене псе и мачке. Oбављање ове делатности није поверено јавном комуналном предузећу, правном лицу или предузетнику. Постоји **прихватилиште за псе** у насељеном месту **Плавна које је у власништву удружења грађана и чији је максимални капацитет 100 паса**. Ово прихватилиште је **направљено у складу са стандардима**, али је његов капацитет већ годинама попуњен и **нема услова за прихват довољног броја нових паса**, упркос чињеници да се поједини пси удомљавају, пуштају или се природним путем смањују. Поред питања капацитета, поставља се и питање **адекватности локације овог прихватилишта које се налази у насељеном месту**. Из искуства постојећих прихватилишта, процена је да би **минимални капацитет прихватилишта требало да збрине 150 паса** док би број од **100 био у сталној циркулацији кроз насеља** било звог враћања из прихватилишта по обављеној стерилизацији и чиповању и из текућег прилива паса. Потребно је обезбедити и све **неопходне пратеће објекте** које условљава минимални капацитет прихватилишта.

# Могућа решења из родне перспективе

Ha основу свих прикупљених и сагледаних података из родне перспективе, издвајају се следећа потребна и могућа решења која треба да буду интегирсана у план за развој и имплементацију ЈПП у општини Бач:

1. **Акција пописа власничких паса у општини Бач**. Постоји сагласност да је ово посао за ветеринарског инспектора, али како је у општини Бач само један ветеринарски инспектор, а посао је преобиман за једну особу, треба да се хитно договори на који начин да се појача теренска екипа пописивача. Предлози су били да се укључе представници ЈЛС, комунални инспектор и ветеринари. Свакако је потребно да надлежне службе имају ажуран регистар власничких паса. Приликом пописа, треба да се води родна статистика власника паса, односно да постоје колоне м и ж код уписа власника, како би се одмах успоставила и лакше водила **родна статистика у овој области**.
2. **За власнике бесплатно или субвенционисано чиповање власничких паса.** Овде је активност мотивисана дугорочним добитима за заједницу, иако на кратак рок ЈЛС мора да обезбеди додатна средства из буџета, а ова се средства могу проказати и **кроз родно одговорно буџетирање као имплементација препорука на основу родне анализе у програму 2 комунална делатност**. Ово би била полазна основа за будући однос ЈЛС према неодговорном држању паса.
3. **Јачање свести у заједници о одговорном држању паса.** У сарадњи са прихватилиштем, предшколском установом, школом, ветеринаром, организацијама цивилног друштва, обавештавати грађане о обавези вакцинисања, чиповања и одговорног држања паса. **Подстрек овим активностима ЈЛС може да да издвајањем наменских средстава за пројекте ОЦД и посебним пројектима у буџетским програмима 2, 3 ,6, 8, 9, 10 и 12**. Постоји велика потреба за информисањем грађана и грађанки о законском оквиру јер чак ни власници паса нису упознати са својим обавезама.
4. **Редовне, планиране, добро организоване и контролисане акције хватања, стерилисања и збрињавања напуштених паса.** Уколико се ниједан понуђач није јавио на претходни тендер, постоји потреба да се утврди зашто је до тога дошло, као и да се тендер понови. Такође, потребно је да се размотрити која ценовна стуктура највише охрабрује или обесхрабрује приватнике који овај посао раде да псе из једне општине пребацују у другу општину како би имали сталан извор прихода. Најзад, треба да се успостави механизам за контролу извршилаца овог посла, нпр. праћење извршиоца до места на коме оставља псе ухваћене у акцији, број паса у комбију, начин хватања и поступања након хватања. Потребно је и да се омогући процедура за стерилизацију напуштених паса који су склоњени са улице, као и адекватна брига о њима. Можда је могуће да се пронађе привремено решење док се не изгради прихватилиште. То **решење би могло да буде комбинација подршке постојећем прихватилишту и, ако то није могуће због ограничених капацитета, ангажовања волонтера-домаћина за привремени смештај паса**.
5. **Проширење капацитета постојећег прихватилишта или изградња новог прихватилишта у складу са стандардима.** ЈЛС није заинтересована за проширење капацитета постојећег прихватилишта, а као разлози су наведени локација садашњег прихватилишта, бука која узнемирава околне становнике и немогућност адекватног проширења. Власница објекта тврди да мерење буке није вршено и да је спремна да прихватилиште пресели на другу локацију, ван града. Каква год да буде одлука ЈЛС, важно је да се има у виду **да већина саговорника сматра да је неопходно да прихватилиште постоји** и да треба да буде у складу са важећим стандардима. **Када одлука буде донета, потребно је да се јавност са том одлуком на адекватан начин упозна,** тј. да се објасни зашто је таква одлука донета и које су предности тог решења.
6. **Укључивање заједнице у решавање проблема.** Постоји **много простора за сарадњу са различитим групама жена и мушкараца** у вези са имплементацијом комуналне делатности зоохигијена. На пример, **регрутовање волонтера за рад у прихватилишту и бригу о псима чији власници не могу адекватно да бирну о њима, као што су на пример самачка старачка домаћинства.** Већ су помињани **волонтерски програми за децу који доприносе развоју љубави и поштовања за животиње**. Могу се организовати и различита такмичења на тему које животиње живе у нашој заједници, било да се ради о саставима, цртежима, видео записима, или другим начинима подстицања креативног доприноса на ову тему. Како је Бач ловачки крај, могуће је и да се са **ловцима кроз трибине разговара о њиховој улози у очувању еколошке равнотеже и одговорности за фауну**. Јавни позиви за организације цивилног друштва и активе жена у месним заједницама такође би, кроз континуиран рад, допринели јачању одговорности према домаћим животињама у складу са законом и развоју културе уравнотеженог суживота и безбедности људи и животиња у заједници.
7. **На основу чињеница и доказа утврдити где постоје џепови појачаног ризика за напуштање власничких паса и ту усмерити додатне превентивне активности.** Након пописа паса, то ће бити могуће да се утврди.
8. Организовати **родно одговорну евиденцију пријављених и санкционисаних неодговорних власника паса**. У сарадњи са ветеринарима, радити на редовном праћењу промена навика. Пошто је власник, односно држалац, који изгуби животињу, дужан да тај губитак, без одлагања, а најкасније у року од три дана од дана губитка животиње пријави, **евидентирати животиње чији губитак није пријављен у року и који су напустили животињу. Такође је важно да се утврде разлози због којих су пси напуштени** како би се адекватним активностима сузбијала учесталост таквих инцидената.
9. Водити **редовну статистику о напуштеним и удомљеним псима**, и организовати догађаје на којима се одаје признање најбољим волонтерима и волонтеркама, одговорним власницима и власницама паса и других домаћих животиња, као и дечацима и девојчицама који су својим примером показали како се воле домаће животиње.
10. **Прихватилиште треба да постане безбедно место место за едукацију и сарадњу**. Важно је да оно не буде изоловано од заједнице, да се зна колики је годишњи буџет прихватилишта, како грађани и грађанке могу да помогну, да се организују посете деце из предшколске установе и основне школе, да постоје садржаји за различите узрасте, да се акције удомљавања спроводе у сарадњи са локалним актерима, као и да се води рачуна о удомљеним животињама након удомљавања.
11. Као и до сада, важно је да и у наставку разраде и имплементације ЈПП решења учествују и жене и мушкарци. Као што се види из састава радне групе у **састава фокус група и анкете, до сада су прилично равномерно укључене и жене и мушкарци**. Могуће је и пожељно да се појача учешће **жена и мушкараца са села, као и Рома и Ромкиња који су у досадашњим консултацијама подзаступљени**.

Уколико би се ове препоруке интегрисале у дизајн и имплементацију решења које ће се остварити кроз ЈПП, он би оставрио следеће користи за жене и за мушкарце. У табели су неке од препознатих и од раније познатих потреба подељене у практичне потребе, тј. оне које су краткорочне и у стратешке или дугорочне потребе које се односе на оклањање родно зансованих неравноправности.

|  |  |  |  |  |
| --- | --- | --- | --- | --- |
|  | **Практичне потребе** | | **Стратешке потребе** | |
|  | **Мушкарци** | **жене** | **мушкарци** | **жене** |
| Кад се пројекат ЈПП оствари које ће користи имати жене и мушкарци | У зависности од пола власника предузећа, директну корист имаће мушкарац или жена.  У зависности од структуре запослених, директну корист имаће одређени број мушкараца и жена.  У зависности од полне структуре управљача, директну корист имаће одређени број мушкараца и жена.  Мушкарци и жене, становници Бача, имаће корист од смањења броја уједа и од бољег збрињавања напуштених паса. Жене су чешће биле жртве уједа, дакле имаће нешто већу корист од смањења овог броја.  Жене ће имати већу корист као особе које су чешће у пратњи деце у вртић или школу.  Предузеће за уклањање паса са улице у коме доминантно раде мушкарци, имаће користи од уговора са ЈЛС. | | Родно одговорна статистика власника паса биће од користи за ЈЛС али и за жене и мушкарце у Бачу.  Кампање за одговорно држање паса биће од користи за девојчице и дечаке, а посебно за жене које примарно брину о деци и њихове ставове.  Активности усмерене на ловце биће од користи превасходно за мушкарце и њихове ставове.  Директорка предшколске установе, васпиштачице, родитељи, дечаци и девојчице имаће користи од појачане безбедности деце.  Старачка домаћинства имаће користи од појачане бриге за њихове љубимце. | |
| Користи за учеснике у планирању пројекта ЈПП | Потребе жена и мушкараца из различитих група (град, село, Роми, Ромкиње, млади, стари, приватни сектор и јавни сектор) биће адекватно интегрисане у решење и на тај начин ће већи број група имати користи од овог решења. | | Развиће се успешан модел родно одговорне интервенције који ће моћи да се примењује и у другим областима. На тај начин овај ће пројекат да допринесе унапређењу родне равноправности у општини Бач. | |
| Користи за доносиоце одлука у пројекту ЈПП | Користи од овог приступа су значајне и за доносиоце одлука, међу којима има и мушкараца и жена, а на највишем нивоу одлуке доноси мушкарац. Укључивањем заједнице у консултације о решењу као и у спровођење решења јача се подршка самом пројекту ЈПП. Потенцијално, јача се и задовољство грађана и грађанки и свест о томе да заједно, ЈЛС и сви други актери могу успешно да реше проблеме. | | Овакав процес представља отклон од наученог модела у коме се очекује од свемоћне државе да реши све проблеме и ЈЛС постаје партнер који фацилитира, води, делом спроводи, али и контролише решења која су договорена. У том процесу, јасне су добити за жене и мушкарце из различитих група, као и за оне који раде у ЈЛС.  Дугорочно, добит је финансијска јер се средства из буџета не одливају на отплату одштета за уједе паса, већ се усмеравају у грађење адекватне тврде и меке инфраструктуре за вршење надлежности и делатности зоохигијене. | |

# Анекс1 Упитник о ставовима о унапређењукомуналнихуслуга и хуманомрешавањупроблеманапуштенихпаса у општиниБач

Поштовани суграђани и суграђанке,

Општина Бач спроводи истраживање ставова о унапређењу комуналних услуга и хуманом решавању проблема напуштених паса у нашем граду.

На овај начин Општина Бач, уз подршку Сталне конференције градова и општина, придружује се локалним самоуправама које укључује грађанке и грађане са намером да унапреде генерални квалитет  услуга.

Овим упитником посебно желимо да прикупимо информације о ставовима грађана и грађанки о проблему напуштених паса, како бисмо на основу Вашег мишљења и у складу са законима и хумано решили овај проблем у наредном периоду.

Упитник је анониман и подаци ће бити коришћени искључиво за унапређење комуналних услуга.

1. Ви сте:

Мушкарац

Жена

2. Ваше године

18 – 24

25 – 35

36 – 50

51 – 65

65\*

3. Да ли је проблем напуштених паса један од важних проблема за општину Бач?

Да

Не

4. Да ли сматрате да се овај проблем може решити у сарадњи локалне самоуправе са грађанима?

Да

Не

5. Да ли сте Ви лично или Ваши чланови домаћинства имали проблема са напуштеним псима?

Да

Не

6. Да ли у Вашем домаћинству имате кућног љубимца?

Да

Не

7. Уколико је одговор "ДА", колико је то?

1

2

3

4

5

Више

8. Да ли је Ваш љубимац односно љубимци, вакцинисан/ни?

Да

Не

Само један део њих

9. Да ли је Ваш љубимацо дносно љубимци, чипован/ни?

Да

Не

Само један део њих

10. Да ли сте упознати са услугама и ценама локалне ветеринарске станице?

Да

Не

Делимично

11. Да ли сте довољно информисани о проблему напуштених паса?

Да

Не

12. Где се информишете о проблему напуштених паса?

13. Шта је по Вашем мишљењу решење овог проблема?



14. Да ли сте заинтересовани да Вас и даље обавештавамо о решавању проблема напуштених паса луталица?

Да

Не

1. Број 020-4-292/2019-III oд 13.11.2019. године [↑](#footnote-ref-1)
2. http://www.bac.rs/sr/%D1%83%D0%BF%D0%B8%D1%82%D0%BD%D0%B8%D0%BA-%D0%BE-%D1%81%D1%82%D0%B0%D0%B2%D0%BE%D0%B2%D0%B8%D0%BC%D0%B0-%D0%BE-%D1%83%D0%BD%D0%B0%D0%BF%D1%80%D0%B5%D1%92%D0%B5%D1%9A%D1%83-%D0%BA%D0%BE%D0%BC%D1%83%D0%BD%D0%B0%D0%BB%D0%BD%D0%B8%D1%85-%D1%83%D1%81%D0%BB%D1%83%D0%B3%D0%B0-%D0%B8-%D1%85%D1%83%D0%BC%D0%B0%D0%BD%D0%BE%D0%BC-%D1%80%D0%B5%D1%88%D0%B0%D0%B2%D0%B0%D1%9A%D1%83-%D0%BF%D1%80%D0%BE%D0%B1%D0%BB%D0%B5%D0%BC%D0%B0-%D0%BD%D0%B0%D0%BF%D1%83%D1%88%D1%82%D0%B5%D0%BD%D0%B8%D1%85-%D0%BF%D0%B0%D1%81%D0%B0-%D1%83 [↑](#footnote-ref-2)
3. Жене и мушкраци у Републици Србији https://publikacije.stat.gov.rs/G2017/Pdf/G20176008.pdf [↑](#footnote-ref-3)
4. Податак није доступан по полу [↑](#footnote-ref-4)
5. Закон о комуналним делатностима ("Сл. Гласник РС", бр. 88/2011, 104/2016 i 95/2018), чл. 3 Одржавање комуналних делатности [↑](#footnote-ref-5)
6. Исти извор [↑](#footnote-ref-6)
7. (“Сл. гласник РС”, бр. 41/2009) [↑](#footnote-ref-7)
8. (“Сл. гласник РС”, бр. 19/12) [↑](#footnote-ref-8)
9. Помињан је фурадан [↑](#footnote-ref-9)
10. Прецизних података нема јер није рађен попис паса. Овај број је резултат множења просечногброја у чопоруса бројемуоченихлокација и бројемнасељенихместа. [↑](#footnote-ref-10)
11. Због кратког боравка од 8-12 часова у лову ,није могуће на основу броја плаћених туристичких дневних такси утврдити тачан број таквих посетилаца. [↑](#footnote-ref-11)